CELEX: 62009FN0050
Language: da
Date: 2009-05-12 00:00:00
Title: Sag F-50/09: Sag anlagt den 12. maj 2009 — Missir Mamachi de Lusignano mod Kommissionen

18.7.2009   
            
            
               DA
            
            
               Den Europæiske Unions Tidende
            
            
               C 167/27
            
         Sag anlagt den 12. maj 2009 — Missir Mamachi de Lusignano mod Kommissionen
   (Sag F-50/09)
   2009/C 167/55
   Processprog: italiensk
   
      Parter
   
   
      Sagsøger: Livio Missir Mamachi de Lusignano (Kerkhove-Avelgem, Belgien) (ved avvocati F. Di Gianni og R. Antonini)
   
      Sagsøgt: Kommissionen for De Europæiske Fællesskaber
   
      Søgsmålets genstand og beskrivelse af tvisten
   
   Søgsmål med påstand om erstatning for ikke-økonomisk og økonomisk skade som følge af mordet på en tjenestemand ved Kommissionen og dennes ægtefælle.
   
      Sagsøgerens påstande
   
   
               —
            
            
               Annullation af ansættelsesmyndighedens afgørelse af 3. februar 2009, hvorved den afslog klage nr. R/406/08, der indeholdt et krav på erstatning for ikke-økonomisk og økonomisk skade som følge af mordet på Alessandro Missir Mamachi di Lusignano og dennes ægtefælle, der blev begået den 18. september 2006 i Rabat (Marokko), hvor han opholdt sig som led i udførelsen af tjenesten.
            
         
               —
            
            
               Kommissionen tilpligtes at betale arvingerne efter Allessandro Missir Mamachi di Lusignano 2 552 837,96 EUR svarende til 26 års løn for den afdøde tjenestemand, hvilket beløb justeres i forhold til dennes forventede karriere (både for så vidt angår det automatiske avancement i løntrin og de formodede forfremmelser i lønklasse) som erstatning.
            
         
               —
            
            
               Kommissionen tilpligtes at betale arvingerne efter Allessandro Missir Mamachi di Lusignano 250 000,00 EUR som erstatning for det tab, som den pågældende tjenestemand led før sin død.
            
         
               —
            
            
               Kommissionen tilpligtes at betale arvingerne efter Allessandro Missir Mamachi di Lusignano 1 276 512,00 EUR som erstatning for den ikke-økonomiske skade, som børnene led ved det tragiske mord.
            
         
               —
            
            
               Kommissionen tilpligtes at betale Livio Missir Mamachi di Lusignano 212 752,00 EUR som erstatning for den ikke-økonomiske skade, han har lidt som far til afdøde.
            
         
               —
            
            
               Kommissionen tilpligtes at betale de renter og morarenter, der er forfaldet i mellemtiden.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.